Diari Oficial de la Generalitat Valenciana


Sumari del DOGV 741, del 13-01-1988 (1988/810361)

RESOLUCIÓ de 2 de setembre de 1987, del Director General de Treball, per la qual es fa pública i s'inscriu en el Registre de Convenis Col.lectius de Treball d'aquesta Direcció General el Conveni Col.lectiu Interprovincial de l'empresa <<Ferrocarrils de la Generalitat Valenciana>> (FGV).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   741

Data del DOGV
:   13-01-1988

Secció del DOGV
:   ALTRES DISPOSICIONS

Número del document
:   1988/810361


Data del document
:   02-09-1987

Organisme emissor
:   Conselleria de Treball i Seguretat Social

Tipus de document
:   Resolució

Resolució de 2 de septembre de 1987, del Director General de Treball per la qual es fa pública i s'inscriu en el Registre de Convenis Col.lectius de Treball d'aquesta Direcció General el Conveni Col.lectiu Interprovincial de l'empresa"Ferrocarrils de la Generalitat Valenciana" (FGV).  
Vist el text articulat del I Conveni Col·lectiu Interprovincial de l'empresa Ferrocarrils de la Generalitat Valenciana (FGV), subscrit el dia 25 de juny de 1987 per la representació de l'empresa i dels treballadors, formulat aquest darrer per membres de les Centrals Sindicals UGT i CCOO, i d'acord amb el que disposa l'article 90, apartats 2 i 3 de la Llei 8/1980, de 10 de març i en el Reial Decret 1040/1981, de 22 de maig, sobre Registre i Dipòsit dels Convenis Col·lectius de Treball, aquesta Direcció General de Treball, acorda:  
Primer  
Ordenar-ne la inscripció en el registre de Convenis Col·lectius de Treball d'aquesta Direcció General, amb notificació a la Comissió Negociadora, i dipòsit del text original del Conveni.  
Segon  
Disposar-ne la publicació al Diari Oficial de la Generalitat Valenciana.  
València, 2 de setembre de 1987.- Director General de Treball: Eduard Montesinos i Chilet.  
FERROCARRILS DE LA GENERALITAT VALENCIANA  
PRIMER CONVENI COL·LECTIU INTERPROVINCIAL ANYS 1987 i 1988  
FERROCARRILS DE LA GENERALITAT VALENCIANA  
PRIMER CONVENI COL·LECTIU  
CAPITOL I  
Ambits  
Clàusula 1  
Ambit personal  
Aquest Conveni és d'àmbit en la Comunitat Valenciana i s'aplicarà a tot el personal de FGV inclòs en l'antic Reglament de Règim Interior de FEVE.  
En queden exclosos només els càrrecs directius funcionals la remuneració dels quals i a títol personal serà negociada directament amb el Consell d?administració.  
També podran ser exclosos de l?àmbit d'aplicació del Conveni aquelles persones que, dins de l?organització i estructura i per llur nivell de responsabilitat, designa el Consell d?administració.  
Clàusula 2  
Ambit temporal  
Aquest Conveni tindrà una duració de 2 anys, i entrarà en vigor el primer de gener de 1987 i la vigència serà fins al 31 de desembre de 1988.  
A fi d'aplicar allò disposat al paràgraf anterior, les millores econòmiques, laborals i socials vigiran a partir de 11 de gener de 1987, tret de determinades matèries, i faran efecte en les dates que en aquestes s'assenyalen.  
Clàusula 2 bis  
Denuncia del Conveni  
La denúncia d'aquest Conveni es farà per escrit, que presentarà la part denunciant a l'altra part amb el temps mínim de tres mesos abans que se n?acaba la vigència.  
Cas de no fer-se aquesta denúncia, amb la deguda forma i temps, s'entendrà automàticament prorrogat per tàcita reconducció, d'any en any.  
CAPITOL II  
Salaris any 1987  
Clàusula 3  
1r. Sous inicials  
Els quadres corregits a febrer de 1986 i actualitzats per la Clàusula de Revisió Salarial pactada en el VIII Conveni Col·lectiu de FEVE, s'hi incrementaran en el 6,5%.  
Conseqüentment, i a efectes de 1 de gener de 1987 s'hi estableix, per al personal de FGV, l?escala de sous inicials següent:  
 Tipus Ptes/mes  
 1 33.243  
 2 34.122  
 3 35.145  
 4 37.134  
 5 39.245  
 6 41.481  
 7 43.851  
 8 46.365  
 9 49.025  
Les escales 10 al 18, ambdues inclusivament, experimentaran els mateixos increments percentuals que les escales 1 a 9.  
Sobre els anteriors sous inicials seguiran calculant-se els quatriennis al 6%.  
Cap agent podrà meritar per la suma de quatriennis, i si pertoca fracció d'aquestos, quantitat superior a la que representen els percentatges que s'assenyalen tot seguit:  
El 40% del sou inicial als 20 anys de servei.  
El 60% del sou inicial als 25 o més anys de servei.  
El còmput de temps de servei a aquesta efecte es comptarà a partir de la data d'antiguitat que s'hi tinga reconeguda en FGV.  
Els percentatges assenyalats s'entenen sense perjudici dels drets adquirits o en trànsit d'adquisició en el tram temporal corresponent; és a dir, que podran ultrapassar-se en obligat respecte a situacions més favorables consolidades i també per acumulació d?1 quatrienni o fracció, en aquells casos en què la iniciació del còmput del període de temps per a aquesta mena de meritacions s'haja produït amb anterioritat a la data d'entrada en vigor de l?Estatut dels Treballadors.  
En els restants casos es percebran, sense cap excepció, els percentatges màxims d'increment d'antiguitat que es detallen anteriorment.  
2n Plus Conveni  
A) Refosa de la Prima d?assistència en el Plus Conveni.  
B) Els quadres corregits a febrer de 1986 i actualitzats per la Clàusula de Revisió salarial pactats en el VIII Conveni de FEVE s'incrementaran amb el 6,5% resultant:  
 Tipus Ptes/mes  
 1 46.820  
 2 47.874  
 3 49.385  
 4 51.664  
 5 54.357  
 6 57.168  
 7 60.105  
 8 63.183  
 9 66.407  
C) Igualment, el Plus de Dedicació i Comandament, que substitueix al Plus Conveni en les escales 10 a 18, s'incrementarà amb el 6,5%.  
3r Prima funcional  
La revisió de la prima funcional serà establida pel Director Gerent segons el seu criteri.  
4t A partir de l'1 de gener de 1987 els valors tipus de l'hora ordinària de treball seran els següents, segons tipus salarials.  
 Tipus Ptes.  
 Cap d'Estació  
 i Cap Maquinista 258  
 6 252  
 5 241  
 4 234  
 3 222  
 2 222  
 1 222  
Aquests valors seran incrementats amb el tant per cent que corresponga per antiguitat a raó del 6% per quatrienni.  
Sobre aquests valors tipus es calcularan els increments corresponents a les hores extraordinàries, T.D., descansos suprimits i hores restades al descans mínim.  
5é. Les hores «a prorrata» que realitza el personal seran retribuïdes d'acord amb l?escala següent, segons tipus salarials:  
 Tipus Ptes.  
 Cap d'Estació  
 i Cap Maquinista 387  
 6 377  
 5 359  
 4 352  
 3 334  
 2 334  
 1 334  
6é. Gratificació hora nocturna. S'estableix l?escala de valors següents per hora per als treballs en horari nocturn:  
 Tipus Ptes.  
 Cap d'Estació  
 i Cap Maquinista 63  
 6 62  
 5 59  
 4 58  
 3 53  
 2 53  
 1 53  
7é. Gratificació per Títol.  
Percebran aquesta gratificació els agents en possessió de Títol de Grau Mitjà o Superior que, no ostentant en l'empresa les categories de Titulat de Grau Mitjà, Titulat Superior o qualsevol de les incloses en els tipus salarials 10 a 18, aconsellen per a exercir llurs funcions, a judici del Director Gerent de FGV, els coneixements del títol.  
La titulació de Mestria Industrial, i el domini, parlat i escrit d'idiomes estrangers, seran també objecte de gratificació. Açò últim s'acreditarà, no sols mitjançant l'aportació dels certificats d'estudis corresponents, sinó també a través de les proves que decidesca la Direcció.  
Aquestes titulacions s'equiparen a les de Titulat de Grau Mitjà.  
Concedida la gratificació per idiomes estrangers, podrà ser retirada per la Direcció, si segons el parer d'aquesta s'hi demostra que l'agent que la rep no aplica correctament els coneixements especials que serviren de base per a la concessió de la gratificació.  
La quantia de la gratificació per Títol de Grau Mitjà serà de 5856 ptes. mensuals per a Titulats de Grau Mitjà, Mestria Industrial i Idiomes; i de 11.574 ptes. mensuals per a Titulats Superiors.  
Aquesta gratificació no tindrà repercussió en pagues extraordinàries ni en cap altre concepte salarial.  
Clàusula 4  
Indemnitzacions  
1r. Entrepà  
El personal amb dret a interrupció de jornada per a entrepà, que no puga gaudir d'aquesta interrupció se li abonaran les quantitats següents segons tipus salarials:  
 Tipus Ptes.  
 Cap d'Estació  
 i Cap Maquinista 117  
 6 113  
 5 109  
 4 105  
 3 100  
 2 96  
 1 96  
2n. Habitatges  
Es fixa la indemnització per habitatge en 8.750 ptes./mes, tret dels que estigueren percebent quantitats superiors que es mantindran en la seua actual quantia.  
Es consideraran agents amb dret a habitatge, Caps d'Estació, Cap de Taller o Dipòsit, Capatàs de Via i Obres, Inspector Principal de Moviment, Cap de Secció de Via i Obres i Cap de Districte.  
Clàusula 5  
Destacaments i Dietes  
1r. Les quanties de la dieta completa diària, qualsevol que siga el supòsit que dona lloc a la meritació, seran les següents, segons tipus salarials:  
Graus de Dieta completa Dieta completa  
 Responsabilitat Tipus (pessetes/dia)  
   
 5 o 18 DESPESES PAGADES  
 4 i 5 o 17 i 16 7.495  
1, 2 i 3 o 15 a 12 6.207  
 0 o 11 i 10 4.920  
 9 a 7 1.570  
 6 a 1 1.446  
2n. El valor de la dieta administrativa queda fixat en 5.000 ptes. diàries, fent-se extensiva la possibilitat del gaudiment a tots els agents que es troben en les circumstancies per a la qual fou establida.  
3r. El valor de l?hora viatge del personal de màquines, trens i el d'intervenció en ruta s'estableix en la quantia única de 60 pessetes, equivalent a la vint-i-quatrena part de la dieta corresponent.  
Clàusula 6  
Altres conceptes  
Experimentaran un increment del 6,5%, els conceptes salarials següents:  
- Gratificacions voluntàries (clau 06) (vegeu annex).  
- Complement salarial Brigades de Socors (clau 14)(5.250 Ptes. Hores: 213 Ptes.)  
- Ajuda econòmica per a menjar (clau 41): 533 ptes.  
- Viatges compensables (clau 12): 481 ptes.  
- Plus de toxicitat i perillositat (clau 11): 107 ptes.  
Clàusula 7.  
Revisió salarial  
Cas que l?índex de preus al consum (IPC), establit per l?Institut nacional d'Estadística (INE), registrarà el 31 de desembre de 1987 un increment, respecte del 31 de desembre de 1986, superior al 5,5%, es farà una revisió salarial tan prompte es constata oficialment aquesta circumstància en l?excés sobre l?esmentada xifra. Aquest increment s'abonarà a efectes des de l'1 de gener de 1987, i es farà efectiu d'una sola vegada durant el primer trimestre de 1988.  
CAPITOL III  
Salaris any 1988  
Clàusula 8  
Increments  
Els quadres, conceptes salarials i revisió salarial, si fóra d'aplicació, vigents per a l'any 1987, s'incrementaran amb efecte des de l'1 de gener de 1988, en l?IPC previst pel Govern per a aqueix any més 1,5 punts.  
Clàusula 9  
Revisió salarial  
Cas que l?índex de Preus al Consum (IPC) establit per l?Institut Nacional d'Estadística (INE), registrarà el 31 de desembre de 1988 un increment, respecte del 31 de desembre de 1987, superior al previst pel Govern per a 1988 més 0,5 punts, es farà una revisió salarial, en l?excés sobre l?esmentada xifra, tan prompte es constate oficialment aquesta circumstància. Aquest increment s'abonarà amb efecte des de l'1 de gener de 1988 i es farà efectiu d'una sola vegada durant el primer trimestre de 1989.  
CAPITOL IV  
Beneficis Socials  
Clàusula 10  
Ajudes escolars  
S'estableix en 1.950.000 ptes. per a cada any de vigència d?aquest Conveni, la quantitat dedicada per a ajudes escolars.  
Clàusula 11  
Ajudes a disminuïts psíquics fills d'empleats.  
A partir de la signatura del Conveni, la quantitat fixada per a aquesta ajuda, abans ajuda a subnormals, serà de 10.000 ptes. mensuals, per als casos reconeguts pels Organismes competents de la Seguretat Social.  
Clàusula 12  
Acomptes de caràcter general  
La quantitat fixada per a aquest Fons és de 5.000.000 ptes.  
Clàusula 13  
Acomptes reintegrables per a habitatge.  
La quantitat fixada per a- aquest Fons és de 5.000.000 ptes.  
Clàusula 14  
Malalties i accidents  
1r Els agents en situació d'Incapacitat Laboral Transitòria derivada de malaltia comuna o accident no laboral percebran a càrrec de FGV, en concepte de prestació complementària de la que, si s'escau, els corresponga de la Seguretat Social, el següent:  
El noranta per cent sobre la base de cotització durant els tres primers dies en què no reben prestació econòmica a càrrec del Règim Especial de la Seguretat Social.  
A partir del quart dia de la baixa i fins al final de la situació d'Incapacitat Laboral Transitòria, FGV complementarà amb un quinze per cent sobre la base de cotització, les prestacions que hi reba a càrrec de la Seguretat Social.  
La base de cotització a aquest efecte serà la corresponen segons les normes de la Seguretat Social.  
2n. Els agents que patesquen Incapacitat Laboral Transitòria derivada d'accident de treball o malaltia professional en FGV percebran, en concepte de prestació complementària de la que els corresponga de la Seguretat Social, el vint-i-cinc per cent de la base reguladora de la prestació per aquesta contingència, a partir de l'endemà a la data de baixa i fins al final de la situació d'Incapacitat Laboral Transitòria.  
Clàusula 15  
Personal de la Província d?Alacant.  
Els beneficis socials que a hores d'ara gaudeixen els treballadors de la Província de València amb motiu de les festes populars de Falles i Fira de juliol, s'estenen als treballadors de la Província d'Alacant respecte de les setmanes de les Fogueres de Sant Joan i Pasqua.  
CAPITOL V Jornada de Treball  
Clàusula 16  
Per a l'any 1987 s'estableix la jornada de treball de 1776 hores, distribuïdes en jornades de 8 hores diàries, 5 dies de treball a la setmana i dos descansos continuats; en 222 dies de treball a l'any.  
Per a l'any 1988 s'estableix la jornada de treball de 1752 hores, distribuïdes en jornades de 8 hores diàries; 5 dies de treball a la setmana i dos descansos continuats; en 219 dies de treball a l'any.  
S'hi podrà ampliar la jornada fins a un màxim de 20 hores a la setmana, en torn de 12 hores diàries durant 5 dies a la setmana en els serveis següents: Estacions de Trànsit reduït, Baixadors, Apartadors, Baixadors-Carregadors, i també en estacions incloses en el control de tràfic centralitzat, vigilància en Pas a Nivell, i agents encarregats de la vigilància d'un punt fix, i s'abonarà aquesta ampliació com a hores a prorrata.  
Es respectarà un descans mínim de 10 hores entre jornada i jornada.  
A aquest personal se li podrà partir la jornada fins a dues hores, i s'abonarà en aquest cas el 40% de l?import de la dieta, en concepte de dieta de menjar, amb l'acord previ dels Comitès d'Empresa.  
S'hi estableixen com a hores estructurals:  
- Les que es realitzen per aplicació de les normes contingudes en el Reial Decret 2.001/83, de 28 de juliol.  
- Les que excedesquen de les previstes en gràfics de personal de trens, conducció i intervenció en ruta.  
- Les que per excés sobre la jornada legal es concedeixen per a les operacions de recepció i entrega del servei.  
- Les que realitza el personal d'oficines entre 36 i les hores setmanals de la jornada laboral establida per a 1987 i 1988 que, en no excedir de la jornada legal, no tenen el caràcter d'hores extraordinàries.  
- Les que es realitzen per causa d'accidents o per tal de solucionar necessitats urgents i apressants que exigesca d'immediat el trànsit ferroviari.  
- Les hores de minvament de descans i les especials o de major dedicació del personal de trens, conducció i intervenció en ruta, posat que aquestes hores no compensen en realitat excessos de jornada, sinó d'irregular distribució dels cicles de treball i períodes de descans del referit personal.  
- Les que obeesquen a períodes punta de producció i absències imprevistes.  
CAPITOL VI  
Jubilacions anticipades  
Clàusula 17  
FGV sol·licitarà, a partir de la data de la signatura d'aquest conveni, l'aplicació dels beneficis de la Disposició Transitòria 2 del Reial Decret 2621/1986, de 24 de desembre, a tots els treballadors que reunesquen els requisits de l?esmentada Disposició Transitòria.  
Per això, FGV assumeix, expressament, els costos a què fa referència el núm. 3 de la referida Disposició Transitòria.  
CAPITOL VII  
Ingresos 1987  
Clàusula 18  
A fi de garantir la plantilla que figura en l?Annex al Conveni de 24 de juliol de 1986, subscrit entre l?Administració de l'Estat i la Generalitat Valenciana, i amb la finalitat de mantenir l'ocupació i reduir en allò possible la realització d'hores estructurals, FGV es compromet a fer, durant la vigència d'aquest Conveni, l'ingrés de 44 agents, segons el Pla d'Ingressos que, com a Annex 1, s'adjunta a Aquest Conveni Col·lectiu.  
També FGV ingressarà durant la vigència del Conveni un nombre d'agents igual al de baixes per jubilacions anticipades.  
CAPITOL VIII  
Drets sindicals  
Clàusula 19.  
Locals Sindicals.  
Local del Comitè d'Empresa. El Comitè d'Empresa, quan es reunesca dintre de les dependències de FGV, ho farà en el local que li té concedit l'Empresa.  
La concessió d'aquest local s'ha fet a títol civil de precari, excloent-hi tota mena d'arrendaments.  
El Comitè d'Empresa es fa responsable de l'ordre intern que cal observar en aquest local.  
Correspon al Comitè d'Empresa programar la utilització del local per a les seues distintes activitats.  
FGV es farà càrrec de la neteja i manteniment del referit local.  
Locals de les Centrals Sindicals. Les Seccions Sindicals més representatives, d'acord amb la Llei Orgànica de Llibertat Sindical, seguiran utilitzant els locals que els té concedits l'Empresa.  
La concessió d'aquestos locals s'ha fet a títol civil de precari, excloent-hi tota mena d'arrendaments.  
Cada Secció Sindical usuària dels locals, es fa responsable de l'ordre intern que cal observar en l'interior d'aquestos.  
En el supòsit que algunes de les Centrals usuàries actuals perderen la condició de Sindicat més representatiu, d'acord amb l'esmentada Llei Orgànica, perdrien el dret al gaudiment dels locals concedits.  
FGV es farà càrrec de la neteja i manteniment d'aquestos locals.  
Clàusula 20.  
A partir de la signatura d'aquest Conveni, es deroga la Clàusula 24 del VIII Conveni Col·lectiu de FEVE.  
Clàusula 21  
Refosa de normes.  
A partir de la signatura del Conveni, s'aplicaran les normes contingudes en el Document que com a Annex número 2, s'hi acompanya.  
CAPITOL IX  
Altres millores  
Clàusula 22 Vacances  
Calendari de Vacances. Les vacances es concediran dins l'any natural, i s'establiran els calendaris corresponents en cada un dels serveis.  
Per tal que abans del 31 d'octubre de cada any es donen a conèixer els calendaris de vacacions, amb l'antelació suficient es desenvoluparà l'acció de sol·licitud i l?exposició del calendari provisional. Aquesta acció es desplegarà amb la participació de la representació dels treballadors.  
Compliment del Calendari. A partir de la signatura d'aquest Conveni, els calendaris establits es consideraran definitius i només podran ser modificats si es produeix la comunicació a l'agent fins 15 dies abans de la data d'iniciar-les. En aquest cas, sense pèrdua del dret meritat de bossa de vacances, l'Empresa està obligada a assignar un nou període de comú acord amb el treballador afectat.  
Si per causes imputables a l'Empresa, tampoc pogués gaudir-les en la nova assignació, donarà lloc a una segona indemnització per incompliment de calendari, calculada segons les normes que s'han estat aplicant fins ara sobre retard de vacances.  
Clàusula 23  
Fons extraordinari Comitè de Seguretat i Higiene.  
Es crea un Fons Anual de 300.000 ptes. per a atencions que no arreplega el Reglament de Seguretat i Higiene en el treball.  
Clàusula 24  
Assistència a descarrilaments o accidents greus en Línia Alacant.  
L?assistència a descarrilaments, accidents, etc., que es produesquen imprevisiblement per motiu de l'explotació ferroviària, donarà lloc, si es realitza fora de la jornada de treball, a una compensació de 5.000 ptes.  
Aquesta percepció serà compatible amb l'excés de jornada que es realitze i amb la meritació de dietes.  
Quan la resolució de l'incident finalitze una hora després del final de la jornada ordinària de l'agent, es considerarà que l'assistència a aquest s'ha realitzat fora de jornada.  
Clàusula 25  
Trasllats.  
L?Empresa es compromet a relitzar les gestions necessàries amb FEVE, dintre el marc de la permeabilitat de plantilla subscrit amb aquesta, perquè es puga portar a terme el trasllat d'aquells agents que hagueren manifestat, abans del dia 1 de juliol de 1987, llur voluntat de pertànyer a l'esmentada Empresa.  
Clàusula 26  
Assistència a judicis.  
L?assistència a judicis o prèvies promoguts per o contra l'Empresa FGV, com a conseqüència d'incidents derivats de la prestació del servei, es regularà per les normes següents:  
1. Si coincideix amb una jornada de treball, l'agent s'absentarà pel temps indispensable, sende pèrdua de remuneració alguna.  
2. Si la citació coincideix amb una data en què el treballador ha d'estar gaudint del descans setmanal, o de les vacacions, no se li disminuirà cap d'aquestos gaudiments per assistir al judici.  
Igualment si la residència de l'agent, o temporal per motius de vacacions, dista més de 4 km. d'on haja de realitzar la compareixença, percebrà les despeses de desplaçament i dietes que hi haguera.  
En tots els casos l'agent haurà de justificar documentalment, tant la citació com l?assistència al judici.  
Clàusula 27  
Títols de viatge i Llibretes d?Economat.  
FGV culminarà la negociació amb RENFE per al manteniment a tots llurs agents i llurs familiars dels Títols de viatge i Llibretes d'Economat.  
Clàusula 28  
Minvament Maquinistes.  
Es manté el concepte i l'abonament del minvament dels maquinistes, segons l?últim criteri que s'hi aplicava.  
Clàusula 29  
Normativa FGV  
Durant la vigència d'aquest Conveni, les parts es comprometen a elaborar una nova Normativa que, aprofitant les experiències de FEVE i les característiques de l?explotació actual i futura de FGV, refonga i simplifique tota la normativa fins ara vigent.  
Clàusula 30.  
Foment del valencià.  
FGV fomentarà l?ús del valencià.  
CAPITOL X  
Clàusula 31  
Comissió Interpretativa del Conveni.  
Una comissió constituïda per 4 membres de la Direcció de l?Empresa i 4 membres de la Representació Sindical, tindrà al seu càrrec la interpretació d?allò pactat en aquest Conveni.  
En els casos de no recaure acord en la interpretació i aplicació d'algunes d'aquestes clàusules per part de la Comissió Interpretativa, es donarà trasllat a l?IMAC, prèviament a l?exercici per les parts de qualsevol acció judicial.  
CAPITOL XI  
Dret supletori  
Clàusula 32  
En allò no previst en aquest Conveni, s'ajustarà al que disposen els Convenis anteriors, el Reglament de Règim Interior i d'altres normes que regulen les relacions laborals que es troben vigents en la data de la signatura d'aquest.  
ANNEX I  
INGRESSOS 1987  
En relació amb la clàusula núm. 18 del 1 Conveni Col·lectiu de FGV, el Pla d'Ingressos de nous agents, es fixa d'acord amb les estipulacions següents:  
- Nous ingressos: 44 Distribuïts de la manera següent:  
- Especialistes d'Estacions i Trens: 34.  
- Especialistes de Tallers: 6.  
- Tècnics (en el supòsit que no hi hagués a FGV agents amb l'especialitat requerida): 4.  
Calendari:  
A) Per a cobrir les places d'Especialistes d'Estacions i Trens (EE i T).  
- Publicació: Immediatament després de la signatura del Conveni.  
- Presentació de Sol·licituds: 15 dies naturals a partir de la data anterior.  
- Selecció: un mes des del final del termini anterior.  
- Contractació: 15 dies hàbils després de finalitzada la selecció.  
B) Per a cobrir les places d'Especialistes de Tallers i Tècnics.  
- Publicació: 10 de setembre de 1987.- Presentació de sol·licituds: 20 dies naturals a partir de la data anterior.  
- Selecció: dos mesos des del final del termini anterior.  
- Contractació: 15 dies hàbils comptats a partir de la finalització de la selecció.  
Procediment per a fer la selecció La selecció dels candidats als llocs de treball a què fa referència aquest Annex es farà mitjançant concurs públic, a través d'anunci publicat en la Premsa Local i serà realitzada per una Empresa especialitzada en aquesta matèria.  
Es valoraran de forma positiva els coneixements Tècnics i de Formació Professional dels aspirants, tenint en compte que, encara que llur ingrés es realitzarà a través de les categories d'entrada, l?Empresa es compromet a facilitar la formació professional de tot el seu personal, mitjançant cursets i altres accions que possibiliten la promoció dels seus agents.  
Els agents contractats a través d'aquest Procediment, tindran un acoblament professional dintre de llur branca o grup, i fora d'ells, amb altres grups, en els que es puguen utilitzar llurs coneixements, durant un període màxim d'un any, sense més limitacions que les establides en l'art. 39 de l'Estatut dels Treballadors.  
ANNEX 2  
DRETS SINDICALS  
CAPITOL I  
Comitès Provincials d?empresa  
Article 1r. Definició:  
El Comitè Provincial d'Empresa és l?òrgan representatiu col·legiat del conjunt dels treballadors de FGV en cada província per a la defensa de llurs interessos.  
Article 2n. Composició i funcionament:  
1r) El nombre de membres del Comitè Provincial d'Empresa es determinarà d'acord amb l'escala següent:  
De 50 a 100 treballadors 5  
De 101 a 250 treballadors 9  
De 251 a 500 treballadors 13  
De 501 a 750 treballadors 17  
De 751 a 1000 treballadors 21  
De mil en avant dos per cada mil o fracció amb el màxim de 75. 211) Els comitès Provincials d'Empresa elegiran entre llurs membres un President i un Secretari del Comitè i elaboraran el propi reglament de procediment, que no podrà contravenir allò disposat en la llei, i n'enviarà còpia a l'autoritat laboral i a la Direcció de FGV.  
Els Comitès podran actuar en ple i en Comissions. Els Plens dels comitès podran celebrar-se cada dos mesos o sempre que ho sol·licita un terç de llurs membres o un terç dels treballadors representats. Amb idèntica periodicitat es reuniran les Comissions per tal d'elaborar i preparar els Plens.  
Article 31. Elecció i mandat:  
Tant en la forma d'elecció dels membres del Comitè Provincial d'Empreses com la duració de llur mandat s'ajustarà al que estableix per a aquest punt l'article 67 de l'Estatut dels Treballadors.  
Article 41. Competències:  
Són competència del Comitè Provincial d'Empresa totes les qüestions regulades en l'article 64 de l'Estatut dels Treballadors dins els límits de la Província on foren elegits.  
Així mateix, són competència dels comitès Provincials d'Empresa aquelles qüestions que s'hagen pactat o que pogueren pactar-se amb la Direcció de FGV  
Article 5é. Capacitat i sigil professional:  
1r. Es reconeix al Comitè Provincial d'Empresa capacitat com a òrgan col·legiat per a exercir accions administratives o judicials en tot allò relatiu a l'àmbit de les seues competències per decisió majoritària dels seus membres.  
2n. Els membres del Comitè Provincial d'Empresa i aquest en el seu conjunt observaran sigil professional en tot allò referent als números 1, 2, 3 i 4 de l'apartat 1r de l'article 64 de L?Estatut dels Treballadors, encara després de deixar de pertànyer al Comitè Provincial d'Empresa i en especial a totes aquelles matèries sobre les quals la Direcció assenyala expressament el caràcter reservat.  
En tot cas cap tipus de document entregat per l'Empresa al Comitè podrà ser utilitzat fora de l'estricte àmbit d'aquella i per a distintes finalitats de les que motivaren l'entrega.  
Article 6é. Garanties:  
Els distints membres dels Comitès Provincials d'Empresa gaudiran de les garanties que per a aquestos es regulen en l'article 68 de l'Estatut dels Treballadors, tret d?allò que es disposa en posteriors Convenis col·lectius i en les presents normes.  
1r. Obertura d'expedient contradictori en el supòsit de sancions per faltes greus i molt greus, on serà escoltat, a part de l'interessat, el Comitè Provincial d'Empresa, el qual en el termini de 5 dies després d'acabat l'expedient i abans de la seua resolució per la Direcció, emetrà el seu informe per escrit; cas de no fer-ho en l'esmentat termini se li donarà per escoltat i es procedirà a la resolució d'aquest.  
2n. Disposar d'un crèdit d'hores mensuals retribuïdes a cada un dels membres del Comitè o Delegat de Personal per a l'exercici de les seues funcions de representació d'acord amb l'escala següent:  
Fins a 100 treballadors 15 h  
De 101 a 250 treballadors 20 h  
De 251 a 500 treballadors 30 h  
De 501 a 750 treballadors 30 h  
De 750 en avant 40 h  
El crèdit horari mensual podrà acumular-se en un o més dels components del Comitè d'Empresa o de la Secció Sindical sense ultrapassar el total corresponent al conjunt prèvia comunicació a la Direcció de FGV i per un període no inferior a tres mesos del període global de mandat.  
Article 7é. Deures.  
Els membres del Comitè que pretenguen utilitzar llur crèdit horari hauran de comunicar-ho per escrit i amb un termini de 3 dies hàbils a la data en què pretenguen gaudir-lo a la Direcció de Personal de la Zona, la qual únicament podrà denegar-ho en cas d'haver esgotat el crèdit horari. En cas que la sol·licitud no fóra contestada en el termini establit es considerarà concedit el permís.  
Es deure dels distints membres del Comitè mantenir la deguda diligència en el gaudi de les hores que els corresponguen considerant-hi com a absència injustificada al treball l?excés de la utilització d'hores.  
Article 8é. Reunions:  
No es computaran les hores emprades en la reunió mensual del Comitè, ni en les reunions que es celebren a instàncies de l?Empresa.  
CAPITOL II  
Seccions sindicals  
Article 9é. Definició:  
Son els òrgans representatius del conjunt dels treballadors afiliats als Sindicats, per a la defensa de llurs interessos.  
FGV reconeixerà les Seccions Sindicals de les Centrals que acrediten un mínim del 10% o més del total de delegats de personal dels membres dels Comitès d'Empresa i dels corresponents òrgans de l'administració pública a nivell Estatal.  
Article 10. Composició:  
La composició dels Comitès de Secció Sindical, en l?àmbit provincial, serà competència de les Centrals Sindicals, les quals ho comunicaran a la representació FGV a fi d?establir i facilitar la interlocució.  
Article 11.  
Competències:  
A) Representar davant la Direcció de l?Empresa els interessos del seu Sindicat, i canalitzar les relacions entre la Central Sindical i la Direcció de l?Empresa.  
B) Realitzar propaganda en els taulers d'anuncis dels centres de treball, sempre que s'hi relaciona amb temes socials o que efecte a la situació laboral de l?Empresa i que no infringesca la legalitat vigent, no s'immiscesca en les funcions del Comitè Provincial d'Empresa.  
C) Emetre i rebre informació sobre la problemàtica laboral d'àmbit nacional de l?Empresa.  
D) Realitzar propaganda i captació d?afiliats en el Centre de treball, o rebre els descomptes en nòmina realitzats als agents que voluntàriament ho sol·liciten.  
Article  
12. Garanties:  
Els membres de les distintes Seccions Sindicals gaudiran de les garanties que tot seguit s'estableixen en les presents normes i d'aquelles que en pogueren resultar com a conseqüència de posteriors convenis Col·lectius.  
Se'n reconeixen les següents:  
A) Celebrar reunions amb els afiliats de llur Central en el local habilitat per a les reunions del Comitè Provincial d'Empresa, sempre que aquest es troba disponible i ho autoritza el Comitè.  
Les reunions es celebraran en tot cas fora de les hores de treball, sense perjudici per al serveis i normal desplegament de la producció.  
B) Lliure accés a les dependències dels centres de treball sempre que hi existesca una comunicació verbal prèvia del Cap de la Dependència del motiu de la visita i que se?n deriva una finalitat d'activitat representativa.  
C) No ser acomiadat ni sancionat durant l?exercici de llurs funcions sempre que el comiat o sanció es base en l'actuació del treballador en l?exercici de la seua representació.  
E) Distribuir sense pertorbar el normal desenvolupament del treball les publicacions d?interès laboral o social, tot comunicant-ho a l?Empresa.  
F) En l?àmbit provincial disposaran d'un crèdit horari en les condicions següents:  
A la Província on compte amb:  
fins a 5 delegats = 50 hores.  
de 5 a 10 delegats = 100 hores.  
més de 10 delegats = 150 hores.  
G) FGV podrà adjudicar local per a les reunions de les Seccions Sindicals Provincials sempre que s'hi disposa de local hàbil i només per a aquelles centrals Sindicals que hagen aconseguit en l?àmbit de la província respectiva una representativitat superior al 35%.  
A més tindran els mateixos drets o garanties que els Delegats de Comitès d'Empresa.  
CAPITOL III  
Comú comitès d'empresa i seccions sindicals  
Article 13  
Els crèdits d'hores, tant de Comitè d'Empresa com de les Seccions Sindicals, podran ser acumulats entre Comitè d'Empresa i Secció Sindical, així com transvasats entre València i Alacant.  
Article 14  
La utilització de llicències sindicals, donarà dret a la percepció de la totalitat dels emoluments, com si s'hi estigués prestant el servei assignat.  
CAPITOL IV  
Assemblees  
Article 15. Normativa General:  
S'ajustarà al que disposen els articles 77, 78, 79 i 80 de l?Estatut dels Treballadors.  
En les mateixes condicions, les Seccions Sindicals, podran fer ús de la mateixa normativa.  
Les Assemblees podran convocar-se, prèvia comunicació a l?Empresa, quan la representació dels treballadors (Comitè d'Empresa o Secció Sindical) ho crega necessari, per la importància dels temes a tractar.  
En llegir aquest text s'han observat les omissions següents:  
A la pàgina 8 ; Clàusula 6 altres conceptes, s'ha d'incloure:  
Premi de recaptació en ruta (Clau 18) A la pàgina 15 ; Clàusula 18, afegir al final «Baixes per jubilacions anticipades i forçoses.»  
A la pàgina 19 ; Clàusula 26, Assistència a judicis, afegir... «com a conseqüència d'incidents o accidents derivats ... ».  
València, 22 de maig de 1987.  
En Representació de l?empresa  
En representació dels treballadors:  
A part de les omissions anteriors, s'observen les següents, en relació amb el Principi d?acord subscrit el dia 8 de maig de 1987. A la pàgina 15, Capítol VII, Clàusula 18, paràgraf final queda redactat així:  
«També FGV ingressarà durant la vigència del Convertí un nombre d?agents igual al de baixes per jubilacions anticipades. Tindran preferència per a ocupar aquestes vacants els agents de FEVE que les sol·liciten».  
S'ha omès el text íntegre següent:  
«Iguals condicions d?accés al Complement de 20 anys d'antiguitat en la Categoria per a tots els grups susceptibles d'ascensos per permanència en la categoria».  
Es redacta sobre la base d'aquest text la Clàusula 30 BIS: «S'estén a tots els grups susceptibles d'ascens per permanència en la Categoria les millors condicions d'aplicació del complement de 20 anys d'antiguitat en la Categoria».  
A la pàgina 21 bis, Clàusula 32 línia 2, afegir «... en Convenis anteriors de Feve, ...  
A la pàgina 29 afegir un nou apartat a l'article 12, sobre Garanties de les Seccions Sindicals, que serà el G) i que diu:  
«En l'àmbit interprovincial, un membre de cadascuna de les dues Centrals Sindicals majoritàries, estarà rellevat de prestar serveis en FGV sense perjudici del cobrament normal dels seus emoluments».  
L?apartat G del mateix article serà l'H) a partir d'ara:  
«H) FGV podrà adjudicar ... » (la resta, igual).  
València, 24 de juny de 1987.